Martin Fredrik Seip

Martin Fredrik Seip (1921-2001) var en norsk barnelege.

Seip ble født i Surnadal. Foreldrene var psykiater Torkel Arup Schive Seip (1891-1954) og sykepleier Helga Lunde (1895–1981). Helge Seip var hans bror.

Han tok medisinsk embedseksamen ved Universitetet i Oslo i 1947 og den medisinske doktorgrad i Oslo i 1953. Han var på studieopphold i USA med Rockefeller-stipend 1953-1954. Han ble dosent i 1958 og var professor (fra 1968) og overlege ved Barneklinikken på Rikshospitalet, og tok i 1959 initiativ til å etablere Pediatrisk forskningsinstitutt.

Han var formann i Yngre legers forening 1954-1957, formann i Norsk Pediatrisk Selskap 1960–1962 og president i Den norske lægeforening 1966–1969.

Han ble utnevnt til ridder av 1. klasse av St. Olavs Orden (1975) og æresmedlem av Nordisk pediatrisk forening, Nordisk barnekirurgisk forening og den finske barnelegeforeningen.Vårt Land, lørdag 18. mai 1996"01.07.1975 Professor, dr. med. Martin Seip er utnevnt til St. Olavs Orden - Ridder av 1. klasseUtmerkelsen ble tildelt for grunnleggende arbeid i norsk pediatri"

 Referanser 

Kategori:Norske barneleger
Kategori:Riddere av 1. klasse av St. Olavs Orden
Kategori:Personer fra Surnadal kommune
Kategori:Norsk barnelegeforening